Daoust ma fell da ouzhpenn 2/3 eus ar Vretoned mirout ar yezh vev neo ket aotreet ar brezhoneg er vuhez foran. Nachañ a ra bro-Frañs peurwiriekaat («ratifier») Karta Europa. Deomp-ni da voutañ war hon  dilennidi da lakaat votiñ ar skrid-se.  Anat e challer diskleriañ ne chomo bev hon brezhoneg nemet ha dont a rafe da vezañ yezh ofisiel e Breizh ar pemp departamant. Amañ emañ dizalchwez ar morailhoù bet lakaet war hon yezh, an dibrenn dan teñzor, da lâras da Añjela Duval.  E Breizh ivez , evit gwareziñ hon gwirioù hag evit reiñ he flas dhon yezh, e ranko ar Vretoned kaout ar youl da gaout ur galloud politikel gwirion.  Neuze e challo pep hini achanomp e Breizh ha pep bugel deskiñ  anezhi en ur skol tostik dar gêr, klevout ha lenn brezhoneg e pep lech : er chelaouennoù, er skingomz, er skinwel, er rouedad internet... Da heul e teuio ar yezh da advevañ en hon bro adarre.Hiziv bepred, e Kawan, eo gouel yezh ar vro, lidet gant ar re yaouank kenkoulz ha gant ar re gozh, ur yezh da vevañ, da ganañ, da dañsal, da brezegenniñ, da choarzhiñ ha da choari : mat dober pep tra hag e pep lech. Bepred. Setu ar statud hon eus choazet eviti e-pad an 3 devezh-mañ .  Pegen plijus e vo klevout ha  gwelout brezhoneg embannet hag implijet e pep korn ! Grit ganti ivez e pep lech, aze emañ an dalch mhon eus choant da reiñ un dazont dezhi .